Vladimir Svet

Vladimir Svet (sündinud 11. märtsil 1992 Tallinnas) on Eesti poliitik, aastatel 2024–2025 taristuminister, aastatel 2021–2024 Tallinna abilinnapea. 

 Elulugu 
Ta lõpetas aastal 2011 Tallinna Humanitaargümnaasiumi ning aastal 2015 Tartu Ülikooli bakalaureuseõppes, aastal 2017 magistriõppes. Diplomitöö kirjutas ta teemal "Riigikogu enesekorraldusõigus ajaloolises ja võrdlevas perspektiivis".E-kataloog ESTER. Eesti suuremate raamatukogude ühiskataloog.

2011. aasta algusest kuni 2016. aastani ning taas 2018–2024 kuulus ta Eesti Keskerakonda.Vladimir Svet (11.03.1992) ariregister.rik.ee

2016–2017 oli ta õiguskantsleri nõunik.

Alates 24. novembrist 2017 kuni 22. märtsini 2020 oli Svet Kesklinna linnaosa vanem. Ta loobus Riigikogu liikme kohast 2019. aasta kevadel, et linnaosavanemana jätkata"Keskerakondlane Vladimir Svet loobus riigikogu kohast" Delfi, 3. aprill 2019. 

Pärast Andres Vääni tagasiastumist esitati Svet uueks Lasnamäe linnaosa vanema kandidaadiks."Ootamatult ameti maha pannud Vääni asemel saab Lasnamäe etteotsa Svet" ERR, 4. märts 2020 Lasnamäe linnaosa vanem oli ta 23. märtsist 2020 kuni 25. novembrini 2021.

Pärast 2021. aasta sügisel toimunud omavalitsuse valimisi sai temast 25. novembril 2021 Tallinna abilinnapea."Keskerakonnast saab Tallinna uueks abilinnapeaks Vladimir Svet" ERR, 18. november 2021 Sel kohal jätkas ta kuni 14. aprillini 2024.Tallinna Linnavalitsuse koosseis läbi aegade

Ta kandideeris 2023. aasta valimistel Riigikokku ja kogus valimisringkonnas nr 2 (Tallinna Kesklinna, Lasnamäe ja Pirita linnaosad) 1868 häält ning osutus valituks, kuid loobus mandaadist, et jätkata abilinnapeana.

21. juulil 2024 lahkus Svet Keskerakonnast ja liitus Sotsiaaldemokraatliku Erakonnaga, sest talle pakuti Kristen Michali valitsuses taristuministri ametikohta."Taristuministriks saab Vladimir Svet" ERR, 21. juuli 2024 Minister oli ta 23. juulist 2024 kuni 11. märtsini 2025.

Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 924 häält ning ei osutunud valituks.

Viited

 Välislingid 

Kategooria:Eesti Keskerakonna poliitikud
Kategooria:Sotsiaaldemokraatliku Erakonna poliitikud
Kategooria:Eesti juristid
Kategooria:Sündinud 1992